

**730124400340 701 825 6950**

ҚАРЫНБАЕВА Жанар Рахымбайқызы,

Ы.Алтынсарин атындағы №65 мектеп-гимназиясының

бастауыш сынып мұғалімі.

 Шымкент қаласы

**БАЛАНЫҢ ОҚУ ҚЫЛЫҒЫН ЗЕРТТЕУ: МӘТІНДІ ТАЛҚЫЛАУ АРҚЫЛЫ ОҚУШЫНЫҢ АҚПАРАТПЕН ЖҰМЫС ЖАСАУ ДАҒДЫСЫН ҚАЛЫПТАСТЫРУДЫҢ ТИІМДІ ЖОЛДАРЫ**

 Қазіргі қоғамның өзекті мәселелерінің бірі – қарқынды өзгеріп жатқан әлеуметтік-экономикалық жағдайда өмір сүруге ғана емес, сонымен қатар өзін қоршаған ортаға белсенді әсер етіп, оны жақсартуға және жетілдіруге дайын функционалды сауатты тұлғаны қалыптастыру. Мұғалім өзінің оқытуында өзгерістер жасайтын уақыт келді. Мемлекеттік стандарт педагогтерге әр пәнге оқу бағдарламаларын, белгіленген оқу мақсаттарын міндеттеп берді. Мұғалім оқу мен оқытуда оқу мақсаттарын негізге алады. Ал, сатылай жеңілден күрделіге қарай спираль тәріздес құрылған оқу мақсаттары білім алушылардың функционалды сауатты болып қалыптасуына бағытталған. Функционалдық сауаттылық бастауыш сыныптарда қалыптасады және сөйлеу әрекетінің әртүрлі түрлеріне оқылым мен жазылым, айтылым мен тыңдалым дағдыларына негізделеді. Функционалдық сауаттылықтың негізгі дағдысы оқу сауаттылығы болып табылады. Қазіргі қоғамда ақпаратпен жұмыс істей білу табысты болудың міндетті шарты болып табылады. Саналы оқу тіл және әдебиет сабақтарында жақсы үлгерім мен табысқа жету үшін ғана емес, сонымен қатар кез-келген пән саласында табысты болудың кепілі, негізгі құзіреттіліктерді дамытудың ұстыны болып табылады. Ендеше, жоғарыда аталған құзыреттіліктерді дамытудың басты бағыты- педагогтің өз оқытуын зерттей отырып ұйымдастыруы.

Зерттеу мұғалімнің кәсіби тәжірибесін дамытудың қуатты құралдарының бірі болып табылады. Белгілі бір мәселені зерттей отырып, мұғалім өз тәжірибесін жетілдіре алады. Менің зерттеу тақырыбым «Баланың оқу қылығын зерттеу: Мәтінді талқылау арқылы оқушының ақпаратпен жұмыс жасау дағдысын қалыптастырудың тиімді жолдары». Қазіргі таңда ең өзекті дүние бұл, білім алушылардың мәтінді оқуда түсінік қалыптастыра алмауы. Яғни, оқығаны бойынша ақпаратпен жұмыс жасауда қиындықтары өте көп. Педагогтер дәстүрлі оқытудағыдай әлі де болса, мәтінмен жұмысты ескіше ұйымдастырады. Мазмұнын айтқызады, сұрақ қояды, өлеңді жатқа айтқызады, мәнерлеп оқытады. Бұл тәсілдер де қажет шығар, алайда қазіргі бағдарламада берілген оқу мақсаттары оқуды басқаша ұйымдастыруды талап етеді. Бұл жағдайда қандай кедергілер кездеседі? Әрине, әр бөлімді аяқтап бөлімнің жиынтық бағалауы және тоқсан соңында алынатын тоқсандық жиынтық бағалауы кезінде оқу мақсаттарына бағытталып құрылған тапсырмаларды білім алушылар орындауда қиналады. Себебі, кезінде тапсырмалар оқу мақсатына бағытталып берілмеді. Оқу мақсатында мәтінді тыңдап, мәтіндегі белгілі бір ақпараттарды табуы қажет болса, оны мұғалім жәй оқытып мазмұнын айтқыза салуы мүмкін. Немесе оқу мақсатында мәтінді оқып сұрақтар арқылы мәтіндегі нақты ақпараттарды табу керек болса, мұғалім оны ауызша ұжымда жүргізе салуы мүмкін. Міне, бар мәселе осы тұста. Демек, мәселенің шешімі оқу мақсаттарын өз деңгейінде орындалуында.

 Бастауыш мектептен бастап балалардың оқудағы негізгі жетістіктерінің бірі ол - ақпараттық құзыреттілігінің қалыптасуы. Өйткені бастауыш мектепте алған сапалы білім ары қарай оқуының іргетасы болып табылады. Оқушылардың оқу сауаттылығының қалыптасуына барынша мүмкіндік туғызу үшін, мұғалімнен заманауи оқытудың формасын, əдіс-тəсілдерін тауып қолдануды талап етіледі. Мұғалімге оқушылардың мəтінмен жұмыс істеу шеберлігінің негізін салуға яғни, ақпараттың дереккөзін білуге, қызықтырған сұрақтарға жауап іздей алуына және таңдап алған мəліметтерді сауатты көркемдеу мен ұсынуды қалыптастыруы маңызды. Алған білімі мен əртүрлі дереккөздерінен алынған ақпараттармен жұмыс істеу балалардың ақпаратты дұрыс қабылдап, оның сапасын бағалауға жəне жасырын ойдың мағынасын түсініп, үйренуге көмектеседі. Тіл, әдебиет пәндерінде мәтінмен жұмысты қызықты, сапалы етіп ұйымдастыру оқушылардың кітап оқуға деген қызығушылықтарын оятуға, жақсы оқырман болуға сонымен қатар оқығанын түсініп, пайымдай білуге және оны өмірлік тәжірибесінде қолдана білу дағдыларын дамытуға ықпал етеді. Өз тәжірибемде зерттеу тақырыбыма байланысты мәтінмен жұмыс жасатуда оқылым дағдысын қалыптастыруға арналған қызықты, эмоцияоналды мәтіндерді оқытуға мән беремін. Оқулықтағы мәтіндердің барлығы қызықты бола бермейді. Сондықтан кейде мәтіндерді басқа дереккөздерден іздеуге тура келеді. Бастысы берілетін тапсырма оқу мақсатына бағытталып берілсе болғаны. Мәтінмен жұмыста маңыздысы тапсырмалардың сауатты құрылуы. Мәтін бойынша құрылған тапсырмалар оқушыларды оқуға ынталандыруға, шығармашылық және сын тұрғысынан ойлау дағдыларын қалыптастыруға ықпал ете отырып, оқушылардың оқу сауаттылығын дамытуға бағытталуы тиіс. Мәтінді қызықтырып оқытуда әдіс-тәсілді таңдау да өте маңызды. Оқытудың қызықты тәсілі ретінде мәтіналды жұмыс, мәтінмен жұмыс, мәтіннен кейінгі жұмысты жүйелі қолданамын. Мәтінді оқуға ынталандыру мақсатында мәтіналды жұмысті ұйымдастыру тиімді. Мысалы, бүгін «Қызғылт сары түйе» ертегісін оқыту керек. Мәтінді таныстырмас бұрын мәтіналды жұмыс ретінде «Жұмбақ көрнекілік» әдісін қолданамын. Тақтаға ертегінің жартылай толымсыз мазмұнда сюжетін бейнелеп көрсетемін. Балалар суретке қарап онда не болып жатқаны туралы түрлі ойды болжап айтады. Жұпта, топта жасатуға болады. Бірнеше жұп немесе топ сөйлеп болған соң ал, енді балалар, шынында бұл оқиға қалай болған екен, білгілерің келеді ме?,-деп сұрап мәтінді оқуға ұсынамын. Балалар ертегі оқиғасы өздері айтқан оймен сәйкес келгенін немесе келмегенін білгісі келіп қызығады. Жылдамырақ оқығысы келеді. Міне, осы кезде мәтінмен жұмыс басталады. Бұл жұмысты да қызықты әдіспен беруге болады. Жас ерекшелігін ескеріп көбінесе «Досыңмен оқы» әдісін қолданамын. Балалар өзінің қалаған досымен жұптасып оқиды. Осыдан кейін мәтіннен кейінгі жұмыс басталады. Мәтінмен жұмыстың ең тұщымды тұсы осы жерде. Оқығанын түсіну, интерпретациялау, жаңа ой құру, автордың пікіріне көзқарасын білдіру дағдылары дәл осы жерде қалыптасады. «Автор орындығы»,«Кейіпкермен сұхбат», «Екі жақты күнделік», «Сәлемдеме жіберіңіз» әдістері оқушыларды өз ойын айту, пікір таластыру, өзінің ойын дәлелдей білу, екі дұрыс жауаптың тиімдісін таңдау, өзгенің пікірімен келісу сынды өте маңызды дағдыларды игеруіне ықпал етеді. Яғни, осы әдістер арқылы мәтіндегі ақпараттарды табу дағдысы қалыптасады. Бұл бір сабаққа мысал. Оқу сауаттылығы неліктен маңызды? Қазақстан Республикасында білім беруді дамытудың 2011-2020 жылдарға арналған мемлекеттік бағдарламасында қазақстандық оқушылар халықаралық PIRLS (Progress in International Reading Literacy Study) «Мəтінді оқу жəне түсіну сапасын бағалау» зерттеуіне қатысып келеді. PIRLS зерттеуінің мақсаты əртүрлі əлем елдерінің бастауыш сыныптарының мəтінді түсіну деңгейлерін сəйкестендіру жəне ұлттық білім жүйесінің оқу сауаттылығын ашудағы ерекшеліктерін анықтау болып табылады. Сонымен қатар, болашақтағы PISA зерттеуіне де дайын болуы қажет. Кіші жастап бастап пікірталас ортасын туындату арқылы шешен сөйлеу дағдыларын қалыптастыру көзделеді, өйткені алдағы уақытты оларды экологиялық, әлеуметтік тақырыптарда Дебат клубтары күтіп тұр. Сондай –ақ, өзінің оқуын өзі талдай алатындай метатанымдық қабілеттерді дамыту көзделеді,
 Оқу - ағарту министрлігінің 2019 жылдан бері насихаттап келе жатқан оқуға құштарлықты дамыту идеясын біртіндеп, қадам-қадаммен бастауыштан бастап енгізу өте маңызды. Өйткені, жоғары сыныпқа барғанда балалар әртүрлі стильдегі мәтіндерді оқуға дайын болуы қажет. Аталған тақырыбымды бірнеше жыл зерттей келе 2-сыныпқа арналған «Оқу сауаттылығы» тақырыбында авторлық бағдарлама дүниеге келді. Біріншіден, авторлық бағдарлама мазмұны құндылықтарға бағытталған оқытуға негізделеді; Екіншіден, әдеби стильдегі мәтіндердің өмірдегі мағынасын бірлесіп оқу арқылы анықтап, фунцкционалдық сауаттылықты арттыруға негізделеді; Мәтіндердің мазмұны мейірімділік, жанашырлық, адалдық, достық, жақсылық жасау, көмек беру сияқты қасиеттерді кейіпкерлер бойынан анықтау арқылы өз бойына сіңіреді. Үшіншіден, ғылыми- ақпараттық мәтіндерді талқылау барысында танымдық және метатанымдық қабілеттері қалыптасып, мәтіндерді талқылау барысында ғылыми танымы артады. Сонымен қатар, мәтіндерді талқылау, ондағы мәселелерді шешуде «Сын тұрғысынан ойлауды дамыту» жобасы және «Проблемалық оқыту» (PBL) тәсілдері негізінде құрастырылған сұрақтар мен тапсырмалар арқылы іске асырылады. Сұрақ қою негізгі дағдылардың бірі болып табылады, өйткені дұрыс тұжырымдалған сұрақ оқытудың тиімді құралына айналып, оқушылардың оқуын қолдайды, жетілдіреді және кеңейте алады. Мәтінмен жұмыс жасау барысындағы проблемалық сұрақтар мен тапсырмалар Блум таксономиясының ойлау мен танымның барлық деңгейлерін қамтуымен ерекшеленеді.Сұрақтарды әртүрлі оқушыларға және олардың әртүрлі мүмкіндіктеріне орай тиімді пайдалануға болады. Тапсырмалар оқушылардың оқу сауаттылығын қалыптастыруға яғни, мәтінді талқылау арқылы оқушының ақпаратпен жұмыс жасау дағдысын дамытуға ықпал етеді.

 